Homutovka

Homutovka () on kaupunkityyppinen taajama Kurskin alueella Venäjällä. Taajama sijaitsee linnuntietä noin 114 kilometriä aluekeskus Kurskista länteen; maanteitse välimatka on huomattavasti pidempi, erään lähteen mukaan 214 kilometriä. Homutovka on lännestä Ukrainan Sumyn alueeseen rajoittuvan Homutovkan piirin hallintokeskus. Taajamassa asui 4 230 ja koko maaseutuvaltaisessa piirissä 11 429 ihmistä (vuonna 2010).

Homutovka on perustettu vuonna 1797. Kaupunkityyppisen taajaman aseman Homutovka sai vuonna 1967. 

Eurooppatie  – osa Moskovan ja Kiovan välistä moottori- tai valtatietä – kulkee 2 kilometriä Homutovkan taajaman pohjoispuolitse. Taajamasta on Ukrainan rajalle runsas 20 kilometriä. Lähin rautatieasema sijaitsee Dmitrijev-Lgovskissa 56 kilometriä koilliseen.

Lähteet

Aiheesta muualla

 Homutovka. Tserkov Flora i Lavra  (sobory.ru)

Kurskin alueen kaupunkityyppiset taajamat